***Vi skal forandre for at bevare!***er min motivation for at genopstille til endnu en periode. Mine børnebørn skal også som begge deres forældre, alle fire bedsteforældre og nogle oldeforældre opleve ridesportens glæder, værdier, læring og udfordringer. Hvis vi fortsat skal have samfundets accept af vores vidunderlige sport og liv i hestemiljøet skal vi udvikle vores omgang med heste. Vi skal omsætte ny viden opnået gennem forskning til praktisk virkelighed for at sikre hesten mere velfærd og et bedre liv som hest. Jeg har det seneste år – dels gennem DRF eget udvalg om hestevelfærd og dels gennem egen søgning fra internationale artikler og konferencer – fået en ny forståelse af, hvad der hjælper hesten og hvad der blot fjerner et symptom på ubehag. Der er mange ting, der kan ændres uden, at det ændrer på formen og indholdet i vores sport – og stadig give de gode oplevelser for alle til hest. Det skal vi udnytte.

DRF skal være på forkant med udviklingen i forståelsen af ”godt hestevelfærd” og hele tiden have forberedt initiativer, der kan imødegå opstået kritik ved at demonstrere hurtig og aktiv handling. Det er ikke nok med ”hvad vi vil ….” – det er samtidig svaret ”hvordan vi vil ….”, som jeg kan bidrage med.

I de kommende år skal vi i offentligheden have genskabt opfattelsen af ridningens værdier, der er gået tabt fordi nogle glemte specielt to af de fem DRF-værdier: Harmoni og Hæderlighed – begge bredt forstået omfattende både mellem mennesker og i vores brug af heste. Vores værdier er snart 20 år gamle. De holder stadig og skal bruges til at skabe ordentlighed og anstændighed i vores fremtid. Dem skal vi have re-relanceret og kommunikeret ud efter de længe ikke har været

En vigtig kommende kamp bliver at sikre, at rideklubber ikke bliver et professionelt hestehold med krav til faglig uddannelse til frivillige i klubben. Der har aldrig været en vanrøgtssag af heste i en rideklub og det skal være muligt for alle rideklubber at tilbyde deres medlemmer opstaldning af hesten.

Der er andre spændende opgaver at tage fat på. Det er bl.a. at få afsluttet arbejdet med en revision af vores stævnestruktur, der giver mere sport og tilfredse ryttere og klubber.

Som bestyrelsesmedlem i DRF er jeg uafhængig af andre interesser end DRF og klubbernes. Jeg har ikke andre organisatoriske poster i DRF og har ingen økonomiske interesser i hestehandel, -avl, undervisning/træning, salg af udstyr, nyhedsformidling, m.v. Ridesporten har for mig kun været 60 år med store udgifter og store positive oplevelser sammen med min familie.

Vi har over årene opbygget en stærk organisation af både ansatte og frivillige, skabt en god kontinuitet og en meget stabil økonomi. Det er et godt udgangspunkt for en strategisk arbejdende bestyrelse, hvor det meste arbejde er rettet mod fremtiden. Det seneste år har desværre af omgivelserne tvunget os til i høj grad at se bagud og reparere på situationen. Det skal vi væk fra igen.

CURRICULUM VITAE

**Navn:** Jørgen Mertz

**Adresse:**  9520 Skørping

**Telefon:**  +45 51 50 08 86 **E-mail:** jmz@rideforbund.dk

**Uddannelse:** Civilingeniør (energi- og maskinretning) fra Aalborg Universitet. 1986.

 MBA og MBA+ in Strategy fra Henley, University of Reading, U.K.

Bestyrelsesuddannelse fra UCN Act2Learn, 2022

Godkendt som lektor, 2023

**LinkedIn:** <https://www.linkedin.com/in/j%C3%B8rgen-mertz-4b73652/>

**Ridesport:** Revisor i Sportsrideklubben Aalborg 1988 - 1993

Sekretær i Sportsrideklubben Aalborg 1993 – 1999

 Formand for Sportsrideklubben Aalborg 2000 - 20003

 Medlem af bestyrelsen for Dansk Ride Forbund siden 2005. Næstformand i perioden 2006 – 2017.

 C-banebygger 2000 –

 Medlem af bestyrelsen for World Cup Herning P/S 2018 – .

 Aktiv hjælper på alle områder i Sportsrideklubben Aalborg 1977 – 2003

 Revisor i Silkeborg Rideklub 2011 – 2021

 Aktiv hjælper på alle områder i Silkeborg Rideklub 2005 – 2013

 Aktiv hjælper på alle områder i Arden Sportsrideklub 2015 –